stanford-oval/wikipedia huggingface dataset:
Venäläinen ruletti

Venäläisessä ruletissa käytetään revolveria.
Venäläinen ruletti on alkujaan kaksintaistelutapa mutta myös uhkapeli, jota pelataan asettamalla yksi tai useampi patruuna revolverin panosrumpuun eli rullaan, minkä jälkeen rullaa pyöräytetään ja hana viritetään katsomatta panoksen paikkaa. Sen jälkeen piippu suunnataan omaa päätä kohti ja vedetään liipaisimesta.
Kaksintaistelussa perusteena oli, että koska vainaja oli ampunut itsensä, ei muita asiaan osallisia voitu rangaista.
Kun rullassa on vain yksi patruuna, mahdollisuus osua patruunan kohdalle on 1: n, missä n on rullan sylintereiden lukumäärä. Kuusisylinterisessä mahdollisuus on siis 1/6 eli ~ 16,7 %.
Myös aseen mekaniikka vaikuttaa mahdollisuuksiin. Hyvin pyörivä rulla, jossa on yksi patruuna, noudattaa painovoiman lakeja: painava patruuna vaikuttaa siihen, että rulla voi pysähtyä useimmin siten, että patruuna on rullan alaosassa pysähtyessään, täten parantaen pelaajan mahdollisuuksia – mutta vain, jos rullan annetaan pyöriä vapaasti pysähtymiseen asti.
Venäläinen ruletti tuli suurelle yleisölle tunnetuksi elokuvasta Kauriinmetsästäjä. Elokuva innoitti monia ihmisiä kokeilemaan venäläistä rulettia kohtalokkain seurauksin.
Käsitteenä venäläinen ruletti esiintyi tiettävästi ensimmäisen kerran vuonna 1937 amerikkalaisessa aikakauslehdessä julkaistussa novellissa, jossa venäläinen kersantti kertoo siitä. Erilaisista tarinoista huolimatta ei ole näyttöä, että peli olisi todellisuudessa ollut erityisen tunnettu tai pelattu juuri Venäjällä.
Suomalainen esiintyvä taiteilija Aimo Leikas kuoli venäläiseen rulettiin esiintyessään tempussa, jossa revolveriin ladattiin satunnaisesti paukkupatruunoita ja oikeita patruunoita.
Puhekielessä riskialtista toimintaa verrataan monesti venäläiseen rulettiin, vaikka riskin toteutumisen todennäköisyys olisi täysin erilainen kuin venäläisessä ruletissa.
Little Joe 2

Little Joe 2 (myös LJ-2 ja Mercury Little Joe 2) oli Nasan vuonna 1959 suoritettu Mercury-avaruusohjelman kolmas Little Joe -kantoraketin onnistunut koelento. Lennolla oli mukana Sam-niminen reesusapina sekä lukuisia muita biologisia näytteitä, muun muassa ohran siemeniä, rotan hermosoluja, neurosporaa sekä kudosviljelmiä. Näytteiden tarkoituksena oli tutkia säteilyn sekä painottomuuden vaikutuksia ennen ihmisen lähettämistä avaruuteen.
Matthew Savoie

| Matthew Savoie> Henkilötiedot |
| --- | --- |
Syntynyt: 1. tammikuuta 2004 (ikä 21) St. Albert, Alberta
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  175 cm
Paino:  81 kg
Seura
Seura:  Edmonton Oilers
Sarja:  NHL
Pelinumero:  22
Pelaajaura
Pääsarjaura:  2023–
Aik. seurat:  Buffalo Sabres
NHL-varaus:  9. varaus, 2022 Buffalo Sabres
Matthew Savoie (s. 1. tammikuuta 2004 St. Albert, Alberta, Kanada) on kanadalainen jääkiekkoilija. Savoie edustaa NHL-joukkue Edmonton Oilersia. Hänen pelipaikkansa on keskushyökkääjä ja hän laukoo oikealta.
Buffalo Sabres varasi Savoien ensimmäisellä kierroksella 9. varausvuorolla vuoden 2022 NHL:n varaustilaisuudessa. Heinäkuussa 2024 Sabres kauppasi Savoien Oilersiin vaihdossa Ryan McLeodiin ja Tyler Tullioon. Ennen NHL-uraansa Savoie pelasi WHL-juniorisarjassa Winnipeg Icen ja Wenatchee Wildin joukkueissa. Savoie on pelannut yhden NHL:n runkosarjan ottelun ilman tehopisteitä. Savoie kuului Kanadan joukkueeseen vuoden 2024 alle 20-vuotiaiden MM-kilpailuissa. Tilastot päivitetty kauden 2023–2024 jälkeen.
Yleislääkäri

Wikisanakirjassa on tähän liittyvä sananselitys: .
Yleislääkäri on perusterveydenhuollon valikoitumatonta potilaskuntaa hoitava lääketieteen lisentiaatti. Yleislääkäreitä työskentelee sekä julkisessa perusterveydenhuollossa (terveyskeskukset) että yksityisissä lääkärikeskuksissa. Yleislääkärit hoitavat tyypillisesti yleisimpiä kansansairauksia, kuten tuki- ja liikuntaelimistön, sydän- ja verenkiertoelimistön, diabetes-, verenpainetauti-, luukato- ja reumasairauksia sekä mielenterveyden häiriöitä. Yleislääkärit suorittavat myös esimerkiksi ihon pienkirurgisia toimenpiteitä ja injektiohoitoja kuten kortisoni-pistoksia ja nivelelten lääkeinjektioita. Yleislääkäri voi laajentaa osaamistaan lisäpätevöitymisellä. Kaikkein laajimman yleislääketieteen pätevyyden saa erikoistumiskoulutuksen kautta. Koulutus kestää useita vuosia ja siihen liittyy mm. sairaalatyötä ja teoreettisia opintoja, joiden jälkeen suoritettuaan erikoislääkäritentin, yleislääkäri saa yleislääketieteen erikoislääkärin pätevyyden.
Christopher Lloyd

| Christopher Lloyd |
| --- | --- |
 Christopher Lloyd vuonna 2010.
Henkilötiedot
Koko nimi:  Christopher Allen Lloyd
Syntynyt: 22. lokakuuta 1938 (ikä 86)  Stamford, Connecticut
Ammatti:  näyttelijä
Näyttelijä
Aktiivisena:  1952–
Merkittävät roolit:  Reverend Jim Ignatowski (Taxi) Emmett Brown (Paluu tulevaisuuteen -trilogia)
Aiheesta muualla
IMDb 
Elonet
Christopher Allen Lloyd (s. 22. lokakuuta 1938 Stamford, Connecticut, Yhdysvallat) on yhdysvaltalainen näyttelijä. Hänet tunnetaan muun muassa television Taxi-komediasarjasta sekä Paluu tulevaisuuteen -trilogian tohtori Emmett Brownin roolista.
Elämä ja ura

Lloyd syntyi seitsenlapsisen perheen kuopukseksi vuonna 1938. Hänen isänsä oli asianajaja ja äitinsä laulaja.
Lloyd aloitti näyttelemisen kesäteatterissa 14-vuotiaana. Hän alkoi opiskella näyttelemistä 19-vuotiaana New Yorkissa Sanford Meisnerin opissa. Lloyd teki Broadway-debyyttinsä näytelmässä Red, White and Maddox.
Esiinnyttyään yli 200 teatterituotannossa Lloyd siirtyi elokuviin ja televisioon. Hänen ensimmäinen elokuvaroolinsa oli mielisairaalan potilas Max Taberina menestyselokuvassa Yksi lensi yli käenpesän (1975).
Lloydin muita elokuvarooleja ovat esimerkiksi tohtori Emmett Brown Paluu tulevaisuuteen -trilogiassa (1985–1990), klingoni elokuvassa Star Trek III: Spockin paluu (1984), professori Luumu elokuvassa Cluedo – pelaa henkesi edestä (1985), Judge Doom elokuvassa Kuka viritti ansan, Roger Rabbit? (1988) sekä Fester-eno kahdessa Addams Family -elokuvassa (1991 ja 1993). Lloyd on näytellyt elokuvissa ahkerasti vielä 2020-luvullakin.
Sivuosastaan ”Reverend” Jim Ignatowskina television komediasarjassa Taxi Lloyd sai Emmy-palkinnon vuosina 1982 ja 1983. Hän sai kolmannen Emmynsä draamasarjasta Tie Avonleaan (1992). Lloyd on esiintynyt toistuvassa roolissa myös muun muassa sarjoissa Granite Flats ja 12 apinaa. Lloyd on tehnyt myös runsaasti äänirooleja.
Lloydin tavaramerkkejä näyttelijänä ovat pitkä ja laiha ulkomuoto, käheä ääni ja liioitellut kasvonilmeet.
Lloyd on ollut viisi kertaa naimisissa. Hän on harrastanut pyöräilyä ja vaeltamista.
Filmografia

Yksi lensi yli käenpesän (One Flew Over the Cuckoo’s Nest, 1975)
Kolme soturia (Three Warriors, 1977)
Mitäs täällä roikut Henry Moon? (Goin’ South, 1978)
7 hurjapäätä (The Fantastic Seven, 1979)
Butch ja Kid – nuoret hurjat (Butch and Sundance: The Early Days, 1979)
The Lady in Red (1979)
Poliisiauto 6-Z-4 ei vastaa (The Onion Field, 1979)
Schizoid (1980)
Yksinäinen ratsastaja (The Legend of the Lone Ranger, 1981)
Varokaa, isä on irti! (Mr. Mom, 1983)
Ollako vai eikö olla – siinä leffa! (To Be or Not to Be, 1983)
Star Trek III: Spockin paluu (Star Trek III: The Search for Spock, 1984)
Superässä – Buckaroo Banzai (The Adventures of Buckaroo Banzai Across the 8th Dimension, 1984)
Paluu tulevaisuuteen (Back to the Future, 1985)
Cluedo – pelaa henkesi edestä (Clue, 1985)
Ihmeitä (Miracles, 1986)
Bobo (Walk Like a Man, 1987)
Väärillä raiteilla (Track 29, 1988)
Kuka viritti ansan, Roger Rabbit? (Who Framed Roger Rabbit, 1988)
Lahjotut (Eight Men Out, 1988)
Turha joukko (The Dream Team, 1989)
Paluu tulevaisuuteen II (Back to the Future Part 2, 1989)
Miksi juuri minä? (Why Me?, 1990)
Paluu tulevaisuuteen osa III (Back to the Future Part 3, 1990)
Ankronikka: Kadonneen lampun metsästäjät (DuckTales The Movie: Treasure of the Lost Lamp, 1990) (ääni)
Commando – kotien puolesta (Suburban Commando, 1991)
The Addams Family – Perhe Addams (The Addams Family, 1991)
Kaveria ei jätetä (T Bone N Weasel, 1992)
20 Bucks (Twenty Bucks, 1993)
Ville Vallaton (Dennis the Menace, 1993)
Addams Family II (Addams Family Values, 1993)
Enkelit (Angels in the Outfield, 1994)
Hurja kesäleiri (Camp Nowhere, 1994)
Murha suorassa lähetyksessä (Radioland Murders, 1994)
The Pagemaster: Riku kirjamaassa (The Pagemaster, 1994)
Denverin keikka (Things to Do in Denver When You’re Dead, 1995)
Rent-A-Kid (1995)
Cadillac Ranch (1996)
Kauhun valtatie (Quicksilver Highway, 1997)
Elämän risteyksessä (Changing Habits, 1997)
Aito Blondi (The Real Blonde, 1997)
Anastasia (1997) (ääni)
The Ransom of Red Chief (1998)
Maanmainio marsilainen (My Favorite Martian, 1999)
Liisa ihmemaassa (Alice in Wonderland, 1999)
Vaippahousut vauhdissa (Baby Geniuses, 1999)
It Came from the Sky (1999)
Convergence (1999)
Henki (Wit, 2001)
When Good Ghouls Go Bad (2001)
Valtatie 60 (Interstate 60: Episodes of the Road, 2002)
Wish You Were Dead – kahden naisen välissä (Wish You Were Dead, 2002)
Hei Arnold! Elokuva (Hey Arnold! The Movie, 2002)
Admissions (2004)
Bad Girls from Valley High (2005)
Enfants terribles (2005)
A Perfect Day (2006)
Flakes (2007)
Kärpäsenä kuuhun (Fly Me to the Moon, 2008) (ääni)
Desperon taru (The Tale of Despereaux, 2008) (ääni)
Call of the Wild (2009)
Pentujengi ja joulupentu (Santa Buddies, 2009)
Piraija (Piranha, 2010)
Love, Wedding, Marriage (2011)
Piranha 3DD (2012)
Aiheesta muualla

Kuvia tai muita tiedostoja aiheesta Christopher Lloyd Wikimedia Commonsissa
| n k Primetime Emmy parhaasta miespääosasta draamasarjassa |
| --- | --- |
1980–1999:  Ed Asner (1980)  Daniel J. Travanti (1981)  Daniel J. Travanti (1982)  Ed Flanders (1983)  Tom Selleck (1984)  William Daniels (1985)  William Daniels (1986)  Bruce Willis (1987)  Richard Kiley (1988)  Carroll O'Connor (1989)  Peter Falk (1990)  James Earl Jones (1991)  Christopher Lloyd (1992)  Tom Skerritt (1993)  Dennis Franz (1994)  Mandy Patinkin (1995)  Dennis Franz (1996)  Dennis Franz (1997)  Andre Braugher (1998)  Dennis Franz (1999) 
2000–:  James Gandolfini (2000)  James Gandolfini (2001)  Michael Chiklis (2002)  James Gandolfini (2003)  James Spader (2004)  James Spader (2005)  Kiefer Sutherland (2006)  James Spader (2007)  Bryan Cranston (2008)  Bryan Cranston (2009)  Bryan Cranston (2010)  Kyle Chandler (2011)  Damian Lewis (2012)  Jeff Daniels (2013)  Bryan Cranston (2014)  Jon Hamm (2015) 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Tšekki  Alankomaat  Puola 
Taiteenala:  Emmy Awards  MusicBrainz 
Henkilöt:  Elonet 
Muut:  SNAC  IdRef
Oikeudenmukaisuus (Tarot)

Rider-Waite-Smith tarot-pakan Oikeudenmukaisuus
Oikeudenmukaisuus on tarot-pakan ison arkanan kortti.
Vanhemmissa tarot-pakoissa Oikeus (Justice) oli kortti numero 8 ja Voima (Strength) numero 11. Kuitenkin Rider-Waite -pakassa sekä monissa myöhemmissä pakoissa tämä järjestys on muutettu, sillä Golden Dawn -järjestö, johon Rider-Waite -pakan luoja kuului, katsoi Voiman olevan voimakkaampi sijainnissa 8. Tämä muutos ei ole merkittävä, ellei tutkita kabbalaa tai okkulttisia mysteereitä.
Rider-Waite-Smith-pakassa kortissa esiintyy valtaistuimella istuva hahmo, joka pitelee toisessa kädessään vaakaa ja toisessa miekkaa. Astrologisesti kortti liitetään Vaakaan.
Tulkinta > Oikeudenmukaisuus-kortti kohti henkilöä

Oikeudenmukaisuus-kortti edustaa oikeudenmukaisuutta, vastuullisuutta ja totuuden etsimistä. Se kutsuu henkilöä vastuuseen teoistaan ja muistuttaa, että reiluutta ja myötätuntoa on mukana. Jos henkilö etsii oikeudenmukaisuutta, se todennäköisesti toteutuu. Kortti voi myös ilmestyä, kun on tehtävä tärkeä valinta, jolla on pitkäaikaisia vaikutuksia. Valinnat tulisi tehdä tietoisesti, ja niiden seuraukset on hyväksyttävä. Oikeudenmukaisuus liittyy myös totuuden etsintään, ja se voi haastaa henkilön uskomuksia ja ymmärrystä siitä, mikä on oikein ja väärin.
Tulkinta > Oikeudenmukaisuus-kortti käänteisessä asennossa

Oikeudenmukaisuus-kortti käänteisessä asennossa viittaa siihen, että henkilö tietää tehneensä moraalisesti väärin, mutta ei ole valmis ottamaan vastuuta teoistaan, vaan saattaa syyttää muita. Tämä voi johtaa syyllisyyteen ja epäoikeudenmukaisuuden kokemuksiin. On tärkeää arvioida tilanne uudelleen ja ottaa vastuuta virheistä. Käänteinen oikeudenmukaisuus voi myös viitata liialliseen itsearviointiin ja sisäiseen kritiikkiin, mikä vaatii itsemyötätuntoa ja anteeksiantoa. Jos henkilö tekee päätöksiä, hänellä tulisi olla tarkkaavainen ennakkoluulojen ja puolueellisuuden suhteen. Oikeudellisissa asioissa voi ilmetä pelkoa epäoikeudenmukaisesta lopputuloksesta.
Lepidosauria

| Lepidosauria |
| --- | --- |
 Pachydactylus rangei
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Alaluokka::  Diapsidit Diapsida
Osaluokka::  Lepidosauromorpha
Ylälahko::  Lepidosauria  Haeckel, 1866
Katso myös
   Lepidosauria Wikispeciesissä   Lepidosauria Commonsissa 
Infobox OKNimi-testi OK: 
Lepidosauria on nykyisten matelijoiden menestynein ylälahko, johon kuuluvat liskot, tuatarat ja käärmeet.
Jaot

Suomumatelijat Squamata
Tuatarat Sphenodontia tai Rhynchocephalia
Eosuchia
Pyhimys (televisiosarja)

| Pyhimys> The Saint |
| --- | --- |

 Sarjan tunnus mustavalkoisissa jaksoissa
Tyyli:  Komedia  Seikkailu  Toiminta  Rikos  Vakoilu
Kestoaika:  49-51 min
Luoja(t):  Leslie Charteris
Pääosissa:  Roger Moore
Alkuperämaa:   Yhdistynyt kuningaskunta
Alkuperäiskieli:  englanti
Verkko:   ITV  Yle Teema  Kolmoskanava  MTV3 
Esitetty:  4. lokakuuta 1962 – 9. helmikuuta 1969
Tuotantokausia:  6
Jaksoja:  118 (Luettelo jaksoista)
Tuotanto
Tuotantoyhtiö(t):  Tempean Films
Aiheesta muualla
IMDb
Pyhimys (engl. The Saint) on brittiläinen televisiosarja, jota tuotettiin vuosina 1962–1969. Sarja kertoo Leslie Charterisin luomasta Simon Templarista, joka oli päähahmo useissa hänen kirjoittamissaan kirjoissa. Sarjan pääroolia näytteli Roger Moore.
Pyhimyksen neljä ensimmäistä tuotantokautta tehtiin mustavalkoisena, sarjan kaksi viimeistä kautta taas värillisenä.
Simon Templarin auto

Simon Templarin auto sarjassa oli Volvo P1800, jonka rekisterinumero oli ST1.
Simon Templarin auto
A. F. Puukko
Teoksia

Israelin profeettain sosiaaliset mielipiteet (1907, 2. painos 1946)
Das Deuteronomium (2. osaa, 1909 ja 1910)
Die altassyrischen und hethitischen Gesetze und das Alte Testament (1925)
Israelin uskonnon historia (1940)
Vanhan testamentin johdanto-oppi (1945)
Suomalainen Raamattumme (1946)
Raamatun selitysteos (4 nidettä, 1952–1956)
Gran Turismo 7

| Gran Turismo 7 |
| --- | --- |

Kehittäjä:  Polyphony Digital
Julkaisija:  Sony Interactive Entertainment
Jakelija:  PlayStation Store
Ohjaaja:  Kazunori Yamauchi
Suunnittelija:  Kazunori Yamauchi
Pelisarja:  Gran Turismo
Julkaistu:   4. maaliskuuta 2022
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI: 3
Alusta:  PlayStation 4, PlayStation 5
Lisenssi:  Suljettu lisenssi
Jakelumuoto:  Blu-ray, digitaalinen lataus
Virallinen sivusto
Lisää peliartikkeleitaVideopelien teemasivulla
Infobox OK   : 
Gran Turismo 7 (lyhennettynä GT7) on Polyphony Digitalin kehittämä ajopeli, joka on julkaistu PlayStation 5:lle ja PlayStation 4:lle 4. maaliskuuta 2022. Peli kuuluu Gran Turismo -pelisarjaan.
Pelin traileri esiteltiin kesäkuussa 2020.
Pelin julkaisu lykättiin vuodelle 2022 johtuen Covid-pandemiasta.
Pelaaminen

Peliin palaavat edellisestä Gran Turismo Sportista puuttuneet kampanjamoodi ja autojen muokkaaminen ja virittäminen sekä käytetyt autot ja autojen huollot. Kampanjamoodin lisäksi pelissä on "kahvilamoodi", jossa pelaaja tähtää autokohtaisiin tavoitteisiin. Pelissä on vaihtuvat vuorokauden ajat sekä säätilat.
Autojen keräileminen on osa peliä kuten aiemmissa sarjan peleissä.
Julkaisun yhteydessä pelissä on yli 400 autoa, 34 kilpailupaikkaa ja 90 ratavaihtoehtoa. Pelissä on jaetun ruudun paikallinen kaksinpeli sekä verkossa pelattava moninpeli. PlayStation 5 -versiossa DualSense-ohjain antaa tuntopalautetta riippuen ajettavasta pinnasta sekä moottorin ja voimansiirron sekä auton rungon värinöistä. Ohjaimen painikkeet simuloivat jarrujen lukkiutumisen eston toimintaa.
Laitteistovaatimukset

Peli julkaistaan sekä PlayStation 4:lle (PS4) että PlayStation 5:lle (PS5): PS4-versio vie kaksi 50 gigatavun Blu-ray -levyä kun taas PS5-versio vie yhden 100 gigatavun kolmikerroksisen levyn. Peli tarvitsee vähintään 100 gigatavua tilaa.
Aiemmin GT Sport Spec II -pelin uudelleenjulkaisu vaati myös kaksi Blu-ray levyä kaikkine lisäsisältöineen ja päivityksineen.
Vastaanotto > Kriitikoiden vastaanotto

Peli on saanut IGN:n arvostelussa arvosanaksi 9/10.
Peli on saanut The Guardianin arvostelussa neljä tähteä viidestä.
Vastaanotto > Yleisön vastaanotto

Pelin verkkopalvelun sulkeuduttua ylläpidon vuoksi 17. maaliskuuta monet pelin ostaneista olivat tyytymättömiä. Katko palvelussa sulki pelaajat pois myös yksinpelitilan pelaamisesta. Pelin palattua siihen tuli päivitys, joka teki autojen avaamisesta ilman mikrotransaktioita vaikeampaa. Vastauksensa kuluttajien arvio Metacritic-palvelussa on muuttanut pelin käyttäjäarviota alemmaksi, kuin huonoimman PlayStation-pelin arvio. Pelin sisäistä rahaa myydään oikeaa rahaa vastaan.
Kazunori Yamauchi vastasi tehtyihin muutoksiin, että haluaa pelaajien nauttivan autoista ja kilpailuista myös ilman mikrotransaktioita, mutta sanoi autojen hinnoittelun olevan tärkeä tekijä niiden arvon ja harvinaisuuden esittämiseen. Tämän jälkeen kehittäjät pahoittelivat tilannetta ja lupasivat tekevänsä muutoksia peliin huhtikuussa julkaistavassa päivityksessä.
Aiheesta muualla

Gran Turismo 7 MobyGamesissa (englanniksi)
Among Us VR

| Among Us VR |
| --- | --- |

Kehittäjä:  Schell Games Innersloth Robot Teddy
Julkaisija:  Innersloth
Jakelija:  PlayStation Store Steam
Pelisarja:  Among Us
Pelimoottori:  Unity
Julkaistu:  10. marraskuuta 2022
Lajityyppi:  virtuaalitodellisuuspeli (en), party video game (en) (käännä suomeksi), social deduction game (en) (käännä suomeksi) ja tieteisfiktiopeli (en)
Pelimuoto:  monipeli
Alusta:  PlayStation VR2 Oculus Quest 2 Meta Quest Microsoft Windows PICO 4
Lisenssi:  Suljettu lisenssi
Jakelumuoto:  Digitaalinen lataus ja digitaalinen jakelu
Virallinen sivusto
Lisää peliartikkeleitaVideopelien teemasivulla
Infobox OK   : 
Among Us VR on Schell Gamesin, InnerSlothin ja Robot Teddyn kehittämä ja Innerslothin julkaisema videopeli, joka julkaistiin 10. marraskuuta 2022. Peli sijoittuu avaruusteemaiseen ympäristöön, jossa 4–10 pelaajaa kiertää ympäri avaruusalusta joko valmistelemassa sitä laukaisua varten tai sabotoimassa sitä ja sen miehistöä riippuen siitä, kumpaan joukkueeseen he kuuluvat.
Anders Fredrik Granstedt

| Anders Fredrik Granstedt |
| --- | --- |

Henkilötiedot
Syntynyt: 24. tammikuuta 1800 Hankoniemi
Kuollut: 26. marraskuuta 1849 (49 vuotta) Helsinki
Ammatti:  arkkitehti
Vanhemmat:  Pehr Granstedt ja Johanna Fredrika Du Bois
Puoliso:  Wilhelmina Theodora Plantin
Kerimäen kirkko on maailman suurin puukirkko.
Anders Fredrik Granstedt (24. tammikuuta 1800 Hankoniemi – 26. marraskuuta 1849 Helsinki) oli suomalainen arkkitehti ja Helsingin ensimmäinen kaupunginarkkitehti. Hänen isänsä Pehr Granstedt oli Suomeen muuttanut ruotsalaissyntyinen linnoitusupseeri, joka toimi myöhemmin myös siviiliarkkitehtina. Hänen äitinsä oli Johanna Fredrika Du Bois.
Granstedilla ei ollut muodollista arkkitehdin koulutusta, mutta hänen isänsä järjesti Tukholmassa koulua käyneen poikansa Carl Ludvig Engelin oppilaaksi vuonna 1816, kun tämä nimitettiin Helsingin uudelleenrakentamiskomitean arkkitehdiksi. Vuonna 1822 Granstedt nimitettiin Yleisten rakennusten intendentinkonttoriin toiseksi konduktööriksi. Granstedtista ei koskaan tullut intendentinkonttorin päällikköä, mutta hänet nimitettiin erivapaudella konttorin ensimmäisen konduktöörin virkaan 1845. Hän osallistui muun muassa Helsingin yliopiston, Nikolainkirkon sekä Lapinlahden sairaalan rakennuslautakuntiin.
Arkkitehtina Granstedt noudatti Engelin empiretyyliä jopa niin tarkasti, että hänen töitään on vaikea erottaa oppi-isän töistä. Varmuudella tiedetään, että hänen töitään ovat nykyinen Ruotsin Helsingin-suurlähetystö Pohjoisesplanadilla, Kerimäen kirkko ja uusgoottilainen Ylistaron kirkko.
A. F. Granstedt kuoli vuonna 1849. Hänen puolisonsa vuodesta 1827 oli Wilhelmina Theodora Plantin (k. 1850). Myös heidän pojastaan Theodorista tuli arkkitehti, tytär Hilda Granstedtista sen sijaan taidemaalari ja piirustuksenopettaja.
Työt

Limingan kirkko – 1826 (yhdessä A. W. Arppen kanssa)
Luumäen kirkko – 1833
Palmqvistin talo, Helsinki – 1838
Ruotsin suurlähetystö, Helsinki – 1839
Raahen raatihuone – 1839
Artjärven kirkko 1840
Oulun kihlakunnan kruununmakasiini 1841–1847
Jääsken kirkko – 1844
Kerimäen kirkko – 1847
Saarijärven kirkko – 1846–1849
Taivalkosken kirkko (Jokijärven kirkko) – 1844–1848 (palanut 27. heinäkuuta 1925)
Erkylän kartano, Hausjärvi – 1845–1851
Ylöjärven kirkko
Pikkalan kartano, Siuntio – 1851
Karstulan kirkko – 1853
Villilän kartanon päärakennus, Nakkila – 1853
Granstedt suunnitteli myös Viipurin kaupunginteatterin ja seurahuoneen, Jääsken, Leppävirran ja Ruskealan kirkot sekä Nastolan Seestan kartanon eräät rakennukset.lähde? Interiöörin eli sisustuksen hän suunnitteli muun muassa tuolloiseen keisarilliseen palatsiin (Presidentinlinna) ja Helsingin seurahuoneelle (Helsingin kaupungintalo).
Aiheesta muualla

Kuvia tai muita tiedostoja aiheesta Anders Fredrik Granstedt Wikimedia Commonsissa
Sinisalo, Jarkko: / Granstedt, Anders Fredrik (1800–1849). Kansallisbiografia-verkkojulkaisu (maksullinen). 22.2.1999. Helsinki:  Suomalaisen Kirjallisuuden Seura.
| --- | --- |
Auktoriteettitunnisteet: Henkilöt :  Kansallisbiografia  Biografiskt Lexikon  Uppslagsverket Finland  Biografiasampo
Simone Resta

| Simone Resta> Henkilötiedot |
| --- | --- |
Syntynyt: 14. syyskuuta 1970 (ikä 54) Italia
Kansalaisuus:   Italia
Muut tiedot
Aktiivisena:  1998–
Simone Resta (s. 14. syyskuuta 1970) on italialainen insinööri. Vuonna 1995 Resta opiskeli konetekniikkaa Bolognan yliopistossa. Vuodet 1998-2001 hän työskenteli Minardilla. Vuodesta 2001 alkaen hän on työskennellyt Ferrarilla ja vuodesta 2014 lähtien tiimin pääsuunnittelijana. Vuodesta 2021 lähtien Resta työskentelee Haasilla teknisenä johtajana.
Käännös suomeksi
Elisa Open Suomi 4

Elisa Open Suomi 4 oli Elisa Esportsin järjestämä Counter-Strike: Global Offensive -turnaus. Turnauksen palkintona oli 5 000 euroa ja paikka Elisa Invitational Spring 2023 -turnaukseen. Turnaus koostui kolmesta osasta: avoimista karsinnoista, lohkovaiheesta ja pudotuspeleistä.Turnauksen finaaliottelu pelattiin Lantrek 2023 -tapahtuman ohella. Turnauksen voitti JANO sen päihitettyä ENCE Akatemian finaalissa.
Avoimet karsinnat

Elisa Open 4:een pidettiin kolmet avoimet karsinnat. Näistä karsinnoista kuusi parasta joukkuetta pääsi lohkovaiheeseen. Ensimmäisestä karsinnoista Exen Esports ja TMVG pääsivät läpi. Toisesta karsinnoista MASTERCLASS ja Team Bob pääsivät läpi. Kolmansista karsinnoista glaani ja KUUSAMO.gg pääsivät läpi.
Lohkovaihe

Lohkovaiheeseen otettiin 4 joukkuetta kutsulla: Conquer Gaming, ENCE Akatemia, Enhanced ja JANO. Lohkovaihe koostui kahdesta lohkosta, joista lohkovoittajat pääsivät välieriin ja lohko kakkoset ja kolmoset pääsivät puolivälieriin.
Lohkovaihe > Lohko A

|  #  |  Joukkue  |  O |  V  |  H |  VE |  HE |  EE |  P |
| --- | --- | --- | --- | --- | --- | --- | --- | --- |
| 1 | JANO  | 4 | 3 | 1 | 99 | 57 | +42 | 6 |
| 2 | TMVG  | 4 | 2 | 2 | 159 | 143 | +16 | 4 |
| 3 | Conquer Gaming  | 4 | 2 | 2 | 130 | 127 | +3 | 4 |
| 4 | glaani  | 4 | 2 | 2 | 112 | 142 | -30 | 4 |
| 5 | Team Bob  | 4 | 1 | 3 | 89 | 120 | -31 | 2 |